
NARVA LINNAVALITSUSE
LINNAVARA- JA MAJANDUSAMET

ÕIEND

linnavara mahakandmise kohta





19.10.2005.a.

1. Enne kolme boksi rekonstueerimistööde algust aadressil Jõe 1, Narvas, demonteeriti hoonesisesed vahelaed, vaheseinad, aknad, uksed ja katus.

Lähtuvalt hoone üksikute osade ja ehitustööde liikide maksumuse hindamise praktikast moodustab eelnimetatud hoone osade maksumus 50% kogumaksumusest. Hoone koosneb 9 boksist. Seega moodustab demonteeritud hoone osade (3 boksi) esialgne maksumus enne Jõe 1 hoone rekonstueerimise algust: 795 989,25 krooni / 9 х 3 х 50% = 132 665,0 krooni.

Kulum seisuga 01.09.2005.a on 95 585,10 krooni / 9 х 3 х 50% = 15 930,85 krooni. 

Seoses hoone aadressil Jõe 1, Narvas, kolme boksi vahelagede, vaheseinte, akende, uste ja katuste demonteerimisega firma TÜ Impost poolt (29.05.2005 arve nr 1842) teeb Linnavara- ja Majandusameti komisjon ettepaneku maha kanda Jõe 1 hoone (3 boksi) demonteeritud osade maksumus.

2. Seoses firma AS Narva Vesi poolt kasutuskõlbmatute pumpade väljavahetamisega summas 60 826,25 krooni Narvas Jõe 1 ja 3 hoonete väliskanalisatsiooni süsteemi seadmes teeb Linnavara- ja Majandusameti komisjon ettepaneku maha kanda pumbad, mis kuulusid Narva jõesadama hoonete Jõe 1, 3 kanalisatsiooni välisvõrkude maksumusse.

Jõe 1, 3 hoonete väliskanalisatsiooni pumbaseadme, mis ehitati ASga UNIVERSAAL-ALFA 18.11.1999 sõlmitud töövõtulepingu alusel, komplekti kuulunud pumpade maksumus on 1999.a hindades 64260,00 krooni, pumpade kulum 01.09.2005.a seisuga on 4 280,00 krooni.

3. Seoses firmade OÜ JOALA EHITUS ja AS BMF Baltic poolt Narvas Peetri 1 hoone katuse renoveerimisega teeb Linnavara- ja Majandusameti komisjon ettepaneku maha kanda vana katus, mis kuulus Peetri 1 hoone kogumaksumusse.

Lähtuvalt hoone üksikute osade ja ehitustööde liikide maksumuse hindamise praktikast moodustab hoone katusekatte maksumus 3-4% hoone üldmaksumusest.  

Seega on Narvas Peetri 1 hoone katusekatte esialgne maksumus: 4 065 103,0 krooni x 3% = 121 953,0 krooni.

Peetri plats 1 hoone katusekatte kulum seisuga 01.09.2005.a on 645 425,75 krooni х 3% = 19 362,75 krooni. 

Linnavara- ja Majandusamet teeb ettepaneku kanda eelnimetatud linnavara bilansist maha kui edasiseks säilitamiseks ja kasutamiseks kõlbmatu.

Narva Linnavolikogu 10.01.2001.a määrusega nr 64/32 kinnitati “Linnavara kõlbmatuks tunnistamise, mahakandmise ja hävitamise kord”, mille punktide 2 ja 9.1 kohaselt võtab vara, mille bilansiline maksumus on üle 5000 krooni, mahakandmise otsuse vastu linnavalitsus.

Rahandusministri 11. detsembri 2003.a määrusega nr 105 kinnitatud “Riigi raamatupidamise üldeeskirja” § 43 lg 3 kohaselt, kui parendusega kaasnes vara olulise osa väljavahetamine, kantakse väljavahetatud osa hinnanguline esialgne soetusmaksumus ja sellele vastav kogunenud kulum põhivara arvelt maha.

Linnavara- ja majandusamet taotleb oma bilansist eelnimetatud vara mahakandmist ja likvideerimist ning teeb ettepaneku esitada küsimuse otsustamiseks Narva Linnavalitsuse istungile.

Küsimust arutati Narva Linnavalitsuse linnavarakomisjoni istungil 05.10.2005.a (protokoll nr 14), kus otsustati:

1. Rahuldada Linnavara- ja Majandusameti taotlus.

2. Linnavara- ja Majandusametil esitada antud küsimus Narva Linnavalitsuse istungile korralduse vastuvõtmiseks, võttes aluseks Narva Linnavolikogu 10.01.2001.a määrusega nr 64/32 kinnitatud “Linnavara kõlbmatuks tunnistamise, mahakandmise ja hävitamise korra” punktid 2 ja 9.1.

